Det er nok ikke gået nogens næse forbi, at solen har braget godt igennem i juli.

Og allerede inden måneden er slut kan DMI konstatere en rekord.

Måneden har nemlig været den mest solrige juli, siden de begyndte at måle soltimer tilbage i 1920.

Det skriver DMI på sin hjemmeside.

Solen har nemlig på landsplan skinnet 326 timer, selv om man stadig mangler at måle soltimerne fra i dag og i morgen.

Send os dit sommerbillede Varmerekorder, tropenætter og tørke. Sommeren 2018 har været usædvanlig. Send os dit bedste sommerbillede til 1212@dr.dk. Så vælger vi de bedste og bringer dem her på hjemmesiden. Husk at skrive dit navn og hvor billedet er taget.

Hermed overgår juli i år rekorden fra 2006, hvor man på en enkelt måned kunne måle 321 soltimer.

Læs også : Kan du holde varmen? Se hvordan din krop forandrer sig om sommeren

DMI forventer, at solen i dag og i morgen vil skinne yderligere 12 timer, hvormed måneden vil nå op på 338 solskinstimer. Gennemsnitligt har vi i Danmark 198 soltimer i juli,

Samtidig med, at juli sætter solrekord ender måneden som en af de allertørreste og allervarmeste af slagsen, skriver DMI.

De tidligere prognoser har vist, at juli kunne blive den tørreste måned i historien. Den rekord hedder lige nu 15 millimeter.